Diari Oficial de la Generalitat Valenciana


Sumari del DOGV 5199, del 15-02-2006 (2006/1361)

Notificació a María José Jiménez. Expedient número A-DANU-0065/2004.
--------------------------------------------------------------------

### Dades del document

Número de DOGV
:   5199

Data del DOGV
:   15-02-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/1361


Organisme emissor
:   Conselleria de Territori i Habitatge

Tipus de document
:   Anunci

Notificació a María José Jiménez. Expedient número A-DANU-0065/2004. [2006/F1361]  
De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica a María José Jiménez Calleja, carrer del Senador Alberto Pérez Ferré, número 8-esc.1-2B (03687 Alacant) la resolució del recurs d'alçada amb el número de referència interna R-335/2005.  
Resolució de la secretària autonòmica de Territori i Medi Ambient del recurs d'alçada relatiu a l'expedient de desnonament administratiu per no ús (A-DANU-0065/2004) de l'habitatge siti a Alacant, carrer del Senador Alberto Pérez Ferré, número 8, esc. 1, 2n porta. B (Codi habitatge: 03/7069/0525).  
Dades del reclamant   
Cognoms i nom: Jiménez Calleja María José.  
Núm. exp: A-DANU-0065/2004.  
Dades de l'habitatge  
Codi de l'habitatge: 03/7069/0525.  
Adreça: c/ Senador Alberto Pérez Ferré, núm. 8, esc. 1, 2n, porta B.  
Règim: arrendament.  
Adjudicatari: María José Jiménez Calleja.  
I. Antecedents  
Cronològicament exposats, els fets essencials relatius a aquest expedient són els següents:  
Primer. El 17 de maig del 2004, amb motiu de les visites periòdiques realitzades per personal adscrit a la inspecció de patrimoni de l'IVHSA, es va detectar la falta d'ocupació de manera habitual i permanent de l'habitatge de referència per la seua adjudicatària. (Document 1)  
Segon. Sol·licitada a l'Ajuntament d'Alacant la corresponent informació sobre empadronament i convivència (Document 2), aquest va emetre un informe constatant que la interessada figurava empadronada en aquesta adreça des del 3 de març de 1999 (Document 3). A més, sol·licitat a Aigües d'Alacant certificat de consum d'aquesta es desprenia que pràcticament no hi havia consum d'aigua en els últims quatre anys (Document 4). Incoat l'expedient, el 9 de juliol del 2004 es va formular el corresponent plec de càrrecs (Document 5).  
Tercer. Els dies 12 i 13 de juliol del 2004 es van realitzar els dos intents de notificació de l'esmentat plec de càrrecs, i després d'això, i en ser infructuosos, es va realitzar la publicació d'aquest en el tauler d'anuncis de l'Ajuntament d'Alacant i en el Diari Oficial de la Generalitat Valenciana número 4.810, del 2 d'agost del 2004 (Document 6).  
Quart. El 28 de juliol del 2004 la interessada va presentar escrit d'al·legacions que van ser desestimades mitjançant una carta de l'IVHSA de data 18 d'agost del 2004 (Document 7).  
Cinqué. El 24 de novembre del 2004 es va formular la corresponent proposta de resolució (Document 8), que després de dos intents de notificació infructuosos, va ser publicada en el tauler d'anuncis de l'Ajuntament d'Alacant i en el Diari Oficial de la Generalitat Valenciana número 4.972, de 23 de març del 2005 (Document 9).  
Sisé. El 30 de juny del 2005 es va dictar la corresponent resolució del director general d'Habitatge i Projectes Urbans (Document 10), la notificació de la qual es va intentar sense resultat els dies 30 de juny del 2005 i 1 de juliol del 2005, però que va arribar posteriorment a ser arreplegada per la interessada com es desprén de l'escrit presentat per aquesta el 5 d'agost del 2005 (Document 11) pel qual interposava recurs d'alçada contra aquesta resolució.   
II. Fonaments de dret  
L'article 138 del Decret 2114/68, de 24 de juliol, sobre Reglament d'Habitatges de Protecció Oficial, en relació també amb l'article 30 del Reial Decret 2960/1976, de 12 de juliol, pel qual s'aprova el Text Refós de la Legislació d'Habitatges de Protecció Oficial, que inclouen entre les causes legals de desnonament administratiu d'habitatges de promoció pública «No destinar l'habitatge a domicili habitual i permanent del beneficiari...». S'entén que hi ha habitualitat en l'ocupació de l'habitatge quan no romanga desocupat més de tres mesos seguits a l'any, i que el domicili és permanent quan constitueix la residència del seu titular, siga com a propietari siga com a arrendatari.  
L'article 12 de la Llei 1/1997, de 21 de febrer, de la Generalitat Valenciana, de Règim Sancionador en Matèria d'Habitatge, que resulta d'aplicació segons la disposició transitòria tercera de la Llei 8/2004, de 20 d'octubre, de l'Habitatge de la Comunitat Valenciana, i que estableix que la comissió d'infraccions greus o molt greus tipificades en aquesta llei efectuades per arrendataris o ocupants per qualsevol títol d'habitatges de propietat pública, pot donar lloc al desnonament o a la pèrdua del dret d'ús.  
L'article 20 i 24 de la Llei 14/2003, de 10 d'abril, de Patrimoni de la Generalitat Valenciana.  
Els articles 5, 7 i 8 en relació amb els articles 112 i 113 de la Llei 13/1995, de 18 de maig, de Contractes de les Administracions Públiques, que qualifica d'administratius especials aquells que tinguen caràcter administratiu per satisfer de forma directa i immediata una finalitat pública i, en general, per comportar una especial tutela de l'interés públic.  
L'article 143 del Decret 2114/1968, de 24 de juliol, que reputa en tot cas el domicili de l'interessat com l'habitatge objecte del desnonament en relació amb l'article 59 i següents de la Llei 30/1992, de Règim Jurídic de les Administracions Públiques i del Procediment Administratiu Comú.  
En la tramitació de l'expedient s'ha complit el procediment assenyalat en l'article 142 del Reglament d'Habitatges de Protecció Oficial de 24 de juliol de 1968.  
III. Contestació a les al·legacions  
Tant de les visites periòdiques realitzades per personal adscrit a la Inspecció de Patrimoni de l'IVHSA, que van detectar la falta d'ocupació de manera habitual i permanent de l'habitatge de referència per la seua adjudicatària (Document 1), com dels baixos o inexistents consums d'aigua durant els últims quatre anys (Document 4), es desprén clarament que les circumstàncies que es donen en aquest cas es corresponen amb les que té en compte la normativa aplicable per a donar lloc al desnonament administratiu pel fet de no utilitzar l'habitatge com a domicili habitual i permanent, sense que les diferents al·legacions formulades per la interessada, que no han sigut provades ni s'ha aportat cap document que les justifique o demostre l'ús real de l'habitatge com a domicili habitual i permanent, puguen afectar aquesta conclusió.   
Per això, María José Jiménez Calleja no hi ha provat causa que justifique la no-ocupació de l'habitatge siti al carrer del Senador Alberto Pérez Ferré, 8, esc. 1, 2n, pta. B, d'Alacant, com a domicili habitual i permanent, per la qual cosa la resolució del director general d'Habitatge i Projectes Urbans de data 30 de juny del 2005, prou motivada i dictada en un expedient tramitat de conformitat amb l'article 142 del Reglament d'Habitatges de Protecció Oficial i amb la Llei 30/1992, de Règim Jurídic de les Administracions Públiques i del Procediment Administratiu Comú, ha de ser íntegrament confirmada.  
Resolució  
Vist l'expedient, es dedueix que ha quedat acreditat que l'adjudicatària de l'habitatge siti al carrer del Senador Alberto Pérez Ferré, 8, esc. 1, 2n, pta. B, d'Alacant, incorre en causa de desnonament administratiu per no ús en no destinar aquest habitatge a domicili habitual i permanent.  
Vistos els fets, les disposicions legals citades i les d'aplicació general, com també la proposta del director general d'Habitatge i Projectes Urbans, la secretària autonòmica de Territori i Medi Ambient resol la desestimació del recurs d'alçada.  
Contra aquesta resolució, que posa fi a la via administrativa, es pot interposar recurs contenciós administratiu davant del jutjat contenciós administratiu corresponent en el termini de dos mesos, comptadors a partir de l'endemà de la recepció d'aquesta notificació, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això sense perjudici que puga exercir qualsevol altre recurs que crega oportú.  
València, 11 d'octubre de 2005.. La secretària autonòmica de Territori i Medi Ambient: Cristina Serrano Mateo.